Dan Jørgensen har opnået international opsigt med sit dyresexforbud, som bliver vedtaget i dag

Så skulle det være ganske vist.

Det er ikke længere tilladt at have sex med dyr herhjemme.

Folketinget vil kort efter klokken 13 i dag vedtage en lov, der stoppe den kontroversielle omgang med dyr.

Forbuddet er i udstrakt grad fødevareminister Dan Jørgensens (S) projekt. Og allerede i oktober, da han lancerede sin plan, talte han varmt for at stramme skruen over for folk, som dyrker kønslig omgang med dyr.

- Jeg har besluttet, at vi skal forbyde sex med dyr. Det sker ud fra en række grunde. Den vigtigste er, at i langt de fleste tilfælde er det et overgreb mod dyret. Og under alle omstændigheder må tvivlen komme dyrene til gode, udtalte han til Ekstra Bladet.

Siden er sagen blevet behandlet i Folketinget, og ministeren har fået samlet et flertal bag forbuddet.

Derfor ventes en dyreværnspakke - hvor dyresexforbuddet indgår - vedtaget med et bredt flertal omkring klokken 13 i dag.

Her kan du læse om loven i sin helhed og se, hvad de forskellige partier har sagt under lovens 1. behandling, hvor regeringens hovedfjender, Venstre og Dansk Folkeparti, faktisk roste tiltaget.

Loven træder i værk 15. maj i år.

Se også: Psykolog manipulerede ung kvindelig patient til sex med kamphunden Vladimir

Se også: Psykolog manipulerede ung kvindelig patient til sex med kamphunden Vladimir Sexologisk overlæge: Han behøver ikke komme i behandling

Se også: Psykolog manipulerede ung kvindelig patient til sex med kamphunden Vladimir Sexologisk overlæge: Han behøver ikke komme i behandling Henrik: Derfor skal jeg have lov til at dyrke sex med dyr

Dansk mand: Derfor har jeg dyresex

Se også: Dyresex-forbud går verden rundt

Ekstra Bladet talte i november 2014 med Henrik, der kan lide at have sex med dyr. Det bliver nu ulovligt